Antartik

Antartik ialah rantau kutub, khususnya kawasan sekitar Kutub Selatan Bumi, bertentangan dengan Artik kawasan sekitar Kutub Utara. Antartik merangkumi dalam pengertian yang tepat benua Antartika dan wilayah-wilayah pulau-pulau yang terletak di Plat Antartik. Dalam pengertian yang lebih luas rantau Antartik termasuk pentas ais, air, dan wilayah pulau di Lautan Selatan terletak di selatan Penumpuan Antartik, zon yang lebih kurang  lebar yang berbeza-beza latitud secara bermusim. Rantau ini merangkumi kira-kira 20 peratus daripada Hemisfera Selatan, di mana 5.5 peratus (14 juta km2) merupakan kawasan permukaan benua Antartika sendiri. Semua tanah dan pentas ais selatan latitud 60°S ditadbir di bawah Sistem Perjanjian Antartika. Dalam aspek biogeografi, ekozon Antartik ialah salah satu daripada lapan ekozon permukaan daratan Bumi.

 Geografi 
Seperti yang ditakrifkan oleh Sistem Perjanjian Antartik, rantau Antartik adalah segalanya yang berada di selatan garis lintang 60°S. Kawasan perjanjian tersebut meliputi Antartika dan kepulauan Balleny, pulau Peter I, pulau Scott, kepulauan Orkney Selatan dan kepulauan Shetland Selatan. Walau bagaimanapun, kawasan ini tidak termasuklah Penumpuan Antartik, suatu zon peralihan di mana air sejuk di Lautan Selatan bertembung dengan air yang lebih hangat di utara, membentuk sempadan semula jadi di rantau tersebut. Disebabkan penumpuan itu berubah mengikut musim, Konvensyen Pemuliharaan Sumber Hidupan Marin Antartik (CCAMLR) menganggarkan garisan penumpuan itu dengan menggabungkan titik tertentu di sepanjang selarian garis lintang dan meridian garis bujur. Pelaksanaan konvensyen itu diuruskan melalui suruhanjaya antarabangsa yang beribu pejabat di Hobart, Australia, dengan sistem kuota penangkapan ikan tahunan, lesen dan pemeriksa antarabangsa yang cekap ke atas kapal penangkap ikan, serta pengawasan satelit.

 Kepulauan luar pesisir 
Utara garis lintang 60°S

Selatan garis lintang 60°S

 Lihat juga 
 Bulatan Antartik

 Rujukan 

 Bacaan lanjut 
 Krupnik, Igor, Michael A. Lang, and Scott E. Miller, eds. Smithsonian at the Poles: Contributions to International Polar Year Science. Washington, D.C.: Smithsonian Institution Scholarly Press, 2009.

 Pautan luar 
 British Services Antarctic Expedition 2012
 Sekretariat Perjanjian Antartik
 Suruhanjaya CCAMLR
 Amanah Warisan Antartik
 Persatuan Pengendali Lawatan Antartika Antarabangsa
 Peta penumpuan Antartika
 Atlantik Selatan dan Kepulauan Subantartik


Kategori:Geografi Antartika